TMB ลดดอกเบี้ยทั้งเงินฝากและเงินกู้
ธ.ทหารไทย ปรับลดดอกเบี้ยเงินกู้ 0.125% และเงินฝากลด 0.15-0.30 % มีผลตั้งแต่พรุ่งนี้
31 ต.ค. 2555

ธ.ทหารไทย ปรับลดดอกเบี้ยเงินกู้ 0.125% และเงินฝากลด 0.15-0.30 % มีผลตั้งแต่พรุ่งนี้ 
รายงานข่าวแจ้งว่า ธนาคารทหารไทยได้ประกาศลดอัตราดอกเบี้ยเงินให้สินเชื่อแบบมีระยะเวลา (เอ็มแอลอาร์) ลง 0.125% จาก 7.5% เป็น 7.35% ขณะที่อัตราดอกเบี้ยเงินฝากสำหรับลูกค้าทั่วไป ธนาคารได้ปรับลดดอกเบี้ยประเภท 24 เดือนลง 0.25% เป็น 2.5%และประเภท 36 เดือน ลดลง 0.15% - 0.30% เป็น 2.7% 
ส่วนเงินฝากประจำดอกเบี้ยด่วนประเภท 3 เดือน ปรับลดลง 0.25% เป็น 2.5% ประเภทถอนอิสระ 24 เดือน ปรับลด 0.15% เป็น 2.85% และอัตราดอกเบี้ยเงินฝากประจำทีเอ็มบีอัพแอนด์อัพ ปรับลดลง 0.25% โดยเฉลี่ยจะอยู่ที่ 2.875% เพื่อให้สอดคล้องกับนโยบายของภาครัฐและภาวะตลาด โดยอัตราดังกล่าวจะเริ่มมีผลบังคับใช้ตั้งแต่วันที่ 1 พ.ย. 55 เป็นต้นไป